**OSNOVNA ŠKOLA CENTAR**

**DANTEOV TRG 2, PULA**

 **ŠKOLSKI ODBOR**

Tel: 052 222 248; fax: 394-864

e-mail: ured@os-centar-pu.skole.hr

KLASA: 003-06/16-01/01

URBROJ: 2168-02-10-16-2

 **Z A P I S N I K**

Zapisnik sa 31. sjednice Školskog odbora održane u petak 26. veljače 2016. s početkom u 10.00 sati u uredu ravnateljice.

**Nazočni**: Marijan Kaurić, Dijana Šain, Dojran Slacki, Emanuelita Dožić Latin.

**Izočni:** Andrea Vareško, Sonja Perković, Loreta Ribarić.

Osim navedenih članova Školskog odbora na sjednici su prisutne: ravnateljica Melita Milić, tajnica škole Karmen Zekić Žgomba, računovotkinja Stanka Gligora.

**Dnevni red:**

1. Usvajanje zapisnika s prethodne 30. sjednice Školskog odbora;

2. Usvajanje Financijskig izvještaja za 2015. godinu;

3. Prethodna suglasnost za zasnivanje radnog odnosa po objavljenom natječaju.

- za domara/ložača na neodređeno puno radno vrijeme;

- za učitelja/icu njemačkog jezika na određeno nepuno radno vrijeme od ukupno 16 sati tjedno

 (3,2 sata dnevno);

4. Utvrđivanje pročišćenog teksta Statuta OŠ Centar;

5. Različito.

Predsjednica Dijana Šain otvara sjednicu Školskog Odbora, utvrđen je kvorum, a budući da nema zapisničarke Sonje Petrović jednoglasno se prihvaća da Dojran Slacki bude zapisničar sjednice.

Pročitan je dnevni red, dodatnih prijedloga nije bilo te predsjednica ŠO daje na glasanje predloženi dnevni red i konstatira da se dnevni red jednoglasno prihvaća.

**Ad. 1) Usvajanje zapisnika s prethodne 30. sjednice Školskog odbora**

Predsjednica ŠO Dijana Šain pročitala je zapisnik s 30. sjednice održane 23. prosinca 2015. Godine.

**Zaključak**: Zapisnik s prethodne sjednice se jednoglasno usvaja, bez primjedbi na isti.

**Ad. 2) Usvajanje Financijskig izvještaja za 2015. godinu.**

Članovi ŠO uz poziv za sjednicu dobili su i radni materijal kako bi se upoznali sa Financijskim izvještajem za 2015. godinu. Računovođa Stanka Gligora obrazložila je financijsko stanje na kraju godine, napomenuvši da su prihodi i rashodi poslovanja u manjku od 19.980,11 kuna, a prihodi i rashodi nefinancijske imovine u manjku od 23.280,86 kuna.

Višak prihoda poslovanja iz prethodne godine iznosi 93.686,38 kuna. Prebijanjem manjka sa viškom iz prethodne godine daje rezultat od 50.925,41 kuna viška poslovanja.

Predlaže se donošenje Odluke o prebijanju manjka sa viškom poslovanja.

**Zaključak**: jednoglasno je prihvaćen Financijski izvještaj za 2015. god. s rezultatom viška od 50.925,41. kuna. Jednoglasno je prihvaćeno da se donese Odluka o prebijanju.

**Ad.3) Prethodna suglasnost za zasnivanje radnog odnosa po objavljenom natječaju.**

- za domara/ložača - m/ž na neodređeno puno radno vrijeme;

- za učitelja/icu njemačkog jezika na određeno nepuno radno vrijeme od ukupno 16 sati tjedno

Predsjednica ŠO daje riječ ravnateljici Meliti Milić.

Ravnateljica obavještava članove ŠO da je na natječaj objavljen 4.02. 2016. za domara/ložača na neodređeno puno radno vrijeme pristiglo dvanaest (12) prijava-zamolbi od kojih su sve pristigle pravovremeno, a tri zamolbe nisu udovoljavale uvjetima natječaja te nisu uzete u razmatranje. Ravnateljica je na razgovor pozvala kandidate koji ispunavaju uvjete, a na razgovor se odazvalo sedam kandidata.

* Prijedlog ravnateljice je da se za radno mjesto domara-ložača na neodređeno puno radno vrijeme primi **Đino Šverko** koji u potpunosti udovoljava uvjetima i s kojim će se potpisati Ugovor o radu nakon isteka otkaznog roka na prethodnom radnom mjestu.

**Zaključak**: Jednoglasno se daje suglasnost za zasnivanje radnog odnosa po prijedlogu ravnateljice.

Ravnateljica obavještava da je na natječaj objavljen 4.02. 2016 godine za učitelja njemačkog jezika (m/ž) na određeno nepuno radno vrijeme (16 sati ukupnog tjednog radnog vremena), zamjena do povratka na rad Goranke Grbić-Brečević pristiglo tri (3) prijave-zamolbe i sve su bile pravovremene i potpune.

* Prijedlog ravnateljice je da se na radno mjesto učitelja njemačkog jezika na određeno nepuno radno vrijeme (16 sati ukupnog radnog vremena) primi **Sandra Bakarić, mag.** **edukacije njemačkog jezika i književnosti** ,koja u potpunosti udovaljava uvjetima i s kojom će se potpisati Ugovor o radu sa 01.03. 2016. godine.

**Zaključak:** Jednoglasno se daje suglasnost za zasnivanje radnog odnosa po prijedlogu ravnateljice.

**Ad.4) Utvrđivanje pročišćenog teksta Statuta OŠ Centar;**

Predsjednica ŠO daje riječ tajnici Karmen Zekić-Žgomba.

Izmjene i dopune Statuta OŠ Centar donesene su na sjednici ŠO 23. prosinca 2015. godine.

Pročišćeni tekst Statuta OŠ Centar sadrži promjene koje se u Statutu mijenjaju prema prethodno donesenim Izmenama i dopunama Statuta, te je pročišćeni tekst Statuta jednostavno rečeno trenutno važeći tekst Statuta OŠ Centar.

**Zaključak**: Školski odbor jednoglasno prihvaća pročišćeni tekst Statuta OŠ Centar. Pročišćeni tekst Statuta OŠ Centar prilaže se zapisniku.

**Ad. 5) Razlićito**.

Članovi Školskog odbora obaviješteni su da moraju sukladno članku 13. st. 1 Zakona o javnoj nabavi (“NN” br.90/11) potpisati Izjave o postojanju/nepostojanju sukoba interesa s gospodarskim subjektima. Nakon potpisivanja Izjava na web stranici Škole objavit će eventualni popis gospodarskih subjekata sa kojima postoji povezanost odnosno da ne postoji.

Sjednica Školskog odbora završila je u 11:30 sati.

Pula, 26. veljače 2016.

 Zapisničar: Predsjednica Školskog odbora:

Dojran Slacki , prof. Dijana Šain, mag.oec.

\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_